Source: http://docplayer.fi/1948835-Elainten-hyvinvoinnin-valvonta-2012-evira-2908-0411-2013.html
Timestamp: 2018-01-19 08:03:07+00:00
Document Index: 22585410

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Eläinten hyvinvoinnin valvonta Evira/2908/0411/ PDF
Eläinten hyvinvoinnin valvonta Evira/2908/0411/2013
Download "Eläinten hyvinvoinnin valvonta 2012. Evira/2908/0411/2013"
1 Evira/2908/0411/2013
2 Eviran raportti Hyväksymispäivä Eläinten terveys ja hyvinvointi -yksikkö Hyväksyjä Esittelijä Lisätietoja Jaana Mikkola Taina Mikkonen Taina Mikkonen 2
3 Sisällysluettelo 1. ARVIO VALVONNAN VAIKUTTAVUUDEN TOTEUTUMISESTA VALVONTASUUNNITELMAN TOTEUTUMINEN TOIMINNAN JA TUOTTEIDEN SÄÄNNÖSTENMUKAISUUS Todetut puutteet ja niiden yleisyys Puutteiden analyysi AUDITOINNIT JA MUU SAATU PALAUTE ENNALTAEHKÄISEVÄT JA KORJAAVAT TOIMENPITEET Toimijoiden säädöstentuntemuksen varmistaminen Toimijoille annetut seuraamukset ja puutteiden korjaamistoimenpiteiden varmistaminen Valvontajärjestelmään liittyvät korjaavat toimenpiteet VALVONNAN RESURSSIT MUUTOKSET SEURAAVIEN VUOSIEN VALVONTAAN
4 1. ARVIO VALVONNAN VAIKUTTAVUUDEN TOTEUTUMISESTA Eläinten hyvinvointivalvonnan vaikuttavuutta koskevana strategisena tavoitteena on parantaa eläinten hyvinvointia tiloilla yhteistyössä koko tuotantoketjun kanssa ja vähentää erityisesti vakavien laiminlyöntien määrää eläinten pitopaikoissa. Otantaan perustuvien eläinsuojelutarkastusten osalta varmistetaan riittävä kattavuus, riskiperusteinen kohdennus sekä valvonnan yhdenmukaisuus koko maassa. Keskeistä on varmistaa, että viranomaiset huolehtivat rikkomusten edellyttämistä toimenpiteistä tehokkaasti loppuun asti. Eläinsuojeluvalvonnan määrälliset ja laadulliset tavoitteet saavutettiin pääosin. Useimmat aluehallintovirastojen toimipisteet pääsivät asetettuihin tavoitteisiin, mutta muutaman toimipisteen selvät alitukset laskivat koko maan toteumaa. Otantaan perustuvista tuotantoeläintilojen eläinsuojelutarkastuksista toteutui 80 %, mitä voidaan pitää olosuhteet huomioiden hyvänä tuloksena. Kaupallisia eläinkuljetuksia tarkastettiin hieman edellisvuotta vähemmän. Epäilyyn perustuvien tarkastusten lukumäärät sen sijaan lisääntyivät edellisestä vuodesta huomattavasti. Täydentävien ehtojen eläinten hyvinvoinnin tarkastuksissa valvonnan tehostuminen näkyi erityisesti laajennustarkastusten määrällisissä ja laadullisissa tuloksissa. Maatilojen otantatarkastuksissa eläinsuojelulain mukaisia kieltoja tai määräyksiä annettiin yli 90 %:ssa niissä tapauksissa, joissa havaittiin laiminlyöntejä, mikä on selvä parannus edelliseen vuoteen. Toimenpiteisiin ryhdyttiin 72 %:ssa niistä kaupallisista eläinkuljetuksista, joissa havaittiin epäkohtia. Tämä oli selvä parannus edellisvuoteen verrattuna, jolloin toimenpiteisiin ryhdyttiin vain 64 %:ssa tilanteista, joissa todettiin epäkohtia. Eläinten kuljetuksia koskevien valvontojen seurannassa ei ole saatu tietoja poliisien normaalin liikenteen valvonnan yhteydessä tekemistä eläinkuljetusten tarkastuksista. Keskushallinnon ja alueellisen hallinnon välistä yhteistyötä tehostettiin entisestään muun muassa koulutusta ja tiedonkulkua parantamalla. Valvonnan yhdenmukaisuutta edistettiin valvontaohjeita kehittämällä, tiedottamalla sekä koulutuksen avulla. Epäilyyn perustuvien eläinsuojelutarkastusten seurannassa puutteena on se, että poliisi ja terveystarkastajat eivät ole velvollisia raportoimaan yksin suorittamiensa tarkastusten tuloksia aluehallintovirastoille. Aluehallintovirastojen valtuuttamista eläinsuojeluvalvojista suuri osa on luopunut viime vuosina tarkastusoikeuksistaan, osittain koska muuttuneiden säädösten takia eläinsuojeluvalvojat eivät enää voi tehdä tarkastuksia kotirauhan piirissä. Jäljelle jääneet eläinsuojeluvalvojat ovat suorittaneet tarkastuksia pääosin yhdessä virkaeläinlääkärin tai poliisin kanssa. Aluehallintovirastojen puutteellisista sihteeriresursseista johtuen myös osa virkaeläinlääkärien suorittamista eläinsuojelutarkastuksista on jäänyt tallentamatta tietojärjestelmään, tai ne on tallennettu järjestelmään puutteellisin tiedoin, jolloin näiden tarkastusten tiedot eivät tule kokonaisuudessaan huomioiduksi raportoinnissa. Vaikka vaativien ja kiireellisten eläinsuojelutapausten priorisointi sekä uusien valvontaeläinlääkärien koulutus ja ohjaaminen ovat työllistäneet läänineläinlääkäreitä ja osaltaan vieneet läänineläinlääkärien resursseja otantaan perustuvilta tarkastuksilta, toiminta on samalla parantanut valvonnan vaikuttavuutta ja laatua. Eläinten hyvinvoinnin valvonnan riskiperusteisuuden lisääminen on ollut jo useana vuotena yhtenä eläinten hyvinvoinnin valvonnan tavoitteena. Tavoitteena on ollut kehittää menetelmiä ja yhteistyömuotoja, joilla eläinten hyvinvoinnin valvontaa voidaan suunnata riskiperusteisesti ja tunnistaa ongelmat nykyistä aikaisemmin. Riskien vaikutusten ja riskiparametrien toimivuuden arviointi valvonnassa on jatkuva prosessi, jolloin tehokkaimmiksi osoittautuneiden riskitekijöiden käyttöä voidaan hyödyntää tulevaisuudessa. 4
5 Vuodesta 2008 alkaen valvontakohteista noin 75 % on valittu riskiperusteisesti ja 25 % satunnaisotannalla. Eläinten hyvinvoinnin valvonnan riskiperusteisuutta kehitettiin edelleen ja siinä hyödynnettiin erilaisia potentiaalisia riskitekijöitä. Useampia riskitekijöitä sisältävän riskimallin kehittäminen aloitettiin ja sitä jatketaan tulevina vuosina. Edellisten vuosien valvontatuloksia analysoitiin aiempaa tarkemmin ja tuloksia hyödynnettiin vuoden 2013 otannoissa. Kohdennetussa otannassa huomioitiin muun muassa tilan aiempi historia kuten esimerkiksi havaitut laiminlyönnit eläinsuojelutarkastuksissa, puutteet merkinnässä ja rekisteröinnissä sekä eläinilmoituksissa. Tilan luomustatuksen käytettävyyttä riskinarvioinnissa selvitettiin. Riskit ja painotukset kuitenkin vaihtelivat tuotantoeläinryhmittäin. Myös lainsäädännön muutokset vaikuttivat kohdennukseen. Otannoissa painotettiin häkkikanaloita (perinteisistä häkeistä luopuminen 2011) sekä valmistauduttiin sikojen pitoa koskevien vaatimusten muuttumiseen vuoden 2013 alussa painottamalla valvonnassa emakkosikaloita. Aluehallintovirastojen ja kuntien kanssa yhteistyössä tehty ns. hiljaisten tilojen EHO-projektin tuloksien lopullinen analysointi siirtyi vuodelle 2013, koska tulosten saaminen yhdestä Avista viivästyi. 2. VALVONTASUUNNITELMAN TOTEUTUMINEN Eläinten hyvinvointia koskevan lainsäädännön noudattamisen valvomiseksi sekä tuotantoeläintiloille että eläinten kuljetuksiin tehdään otantaan perustuvia eläinsuojelutarkastuksia. Eläinkuljetuksia tarkastetaan sekä eläinten lastaus- ja purkupaikoilla että maanteillä. Eläinten hyvinvointia valvotaan myös osana täydentäviä ehtoja, joiden vaatimusten noudattaminen on tiettyjen maataloustukien ehtona. Otantaan perustuvien tarkastusten osuus muodostaa kuitenkin vain osan eläinsuojeluvalvonnan kokonaisuudesta. Otantatarkastusten lisäksi eläinsuojeluviranomaiset tekevät tarkastuksen aina, kun on syytä epäillä, että eläimiä on kohdeltu säännösten vastaisesti. Valvontatuloksia seurataan pääasiassa koko maan tasolla, mutta myös tulosten alueellinen jakautuminen aluehallintovirastojen toimipisteiden välillä selvitetään. Erityisesti kiinnitetään huomiota suunnitellun valvonnan toteumaprosenttiin sekä havaittujen säännöstenvastaisuuksien ja niiden johdosta suoritettujen toimenpiteiden suhteeseen. Tuotantoeläintilojen otantatarkastukset Tarkastuksen kohteet on valittu sekä satunnaisotannalla että riskiin perustuen ilman epäilyä eläinsuojelusäädösten rikkomuksista. Valvottavien tilojen ja kuljetusten lukumäärät on päätetty kansallisesti. Vaikka komissio ei ole esittänyt vaatimuksia valvontamääristä, otannan tulee kuitenkin olla edustava. Vuonna 2012 tarkastettavaksi määrättiin 652 tuotantoeläintilaa, mikä on noin 1.5 % kaikista nautatiloista, 3 % sikatiloista, 7 % munivien kanojen pitoyksiköistä, noin 7 % ankka- ja hanhitiloista, 2 % lammastiloista, 2,5 % vuohitiloista, yli 30 % broileritiloista sekä 7 % turkistarhoista. Broileritiloja tarkastettiin muita eläinryhmiä enemmän, koska EU:n vaatimuksesta kaikki broileritilat tulee tarkastaa vuoden 2013 loppuun mennessä. Tarkastuksia tehtiin vähemmän kuin edellisenä vuonna, sillä tarkastettaviksi määrättyjen tilojen lukumäärä laski hieman edellisestä vuodesta maatilojen lukumäärän pienenemisen vuoksi. Tuotantoeläintilojen otantatarkastuksista toteutui 493/652. Lisäksi tarkastetuista tiloista 29:llä ei ollut eläimiä (Taulukko 1). Nämä tilat (522) on huomioitu määritettäessä toteumaprosenttia, joka oli 80 %. Länsi- ja Sisä-Suomen aluehallintoviraston valvontavelvoitteesta jäi yli 30 % täyttymättä. Ahvenanmaalla ei otantatiloja tarkastettu lainkaan. Muiden aluehallintovirastojen osalta valvonta toteutui melko hyvin ja esimerkiksi Lounais-Suomen aluehallintovirastossa tarkastettiin kaikki valvontaan valitut tilat. Virantäyttökiellot sekä puute viransijaisista tai -hakijoista vaikutti valvontatavoitteiden saavuttamiseen. Vaativien ja kiireellisten eläinsuojelutapausten siirtäminen kunnista aluehallintovirastoihin vei myös osaltaan läänineläinlääkärien re- 5
6 sursseja otantaan perustuvilta tarkastuksilta. Lisäksi kuntiin tai kuntayhtymiin palkattujen uusien valvontaeläinlääkärien koulutus ja ohjaaminen työllisti läänineläinlääkäreitä. Länsi- ja Sisä-Suomen aluehallintoviraston alueella tarkastukset tehtiin edelleen työturvallisuussyistä pääosin parityönä, mikä osaltaan vaikutti valvontatavoitteiden alittumiseen. Kuten edellisinä vuosina, tarkastuksen kohteeksi osui otannassa melko paljon tiloja (runsas 4 % määrätyistä), joilla ei tarkastushetkellä ollut eläimiä, mikä kertonee osaltaan maatalouden kannattavuusongelmista. Valvontavelvoitteita ei siis täysin saavutettu, mutta silti edellä mainitut tekijät huomioiden tulosta voidaan pitää kohtuullisen hyvänä. Taulukko 1. Tuotantoeläintiloilla tehtävien otantaan perustuvien eläinsuojelutarkastusten lukumäärät eläinlajeittain vuonna Eläinlaji Määrätyt tarkastukset, Toteutuneet* tarkastukset, Toteumaprosentti** Naudat Siat Munivat kanat Turkiseläimet Ankat Hanhet Broilerit Lampaat Vuohet Yhteensä *Huomioitu tilat, joilla oli tarkastushetkellä eläimiä **Huomioitu myös tilat, joilla ei tarkastushetkellä ollut eläimiä Eläinkuljetusten tarkastukset Eläinkuljetuksia pyritään tarkastamaan vuosittain 2-4 %. Kunkin aluehallintoviraston toimipisteen tavoitteena on tarkastaa vähintään eläinkuljetusta ja kunkin tarkastuseläinlääkärin tavoitteena on tarkastaa vähintään eläinkuljetusta vuosittain eli yhteensä tarkastusta. Kaupallisia eläinkuljetuksia tarkastettiin 358 ( ), joten tavoitteesta jäätiin selvästi: tavoitteen alarajasta toteutui vain 49 %. Suurimman osan tarkastuksista (299 ) tekivät tarkastuseläinlääkärit teurastamoissa kuljetusten purkamisen yhteydessä. Lisäksi läänineläinlääkärit tarkastivat kuljetuksia tien päällä (52 ), lähtöpaikoissa (3 ) sekä muissa määräpaikoissa (4 ). Suurin osa tarkastuksista kohdistui nauta-, siipikarja- ja sikakuljetuksiin, lisäksi tarkastettiin hevos- ja porokuljetuksia sekä kaksi kalakuljetusta ja yksi lammaskuljetus. Yli kahdeksan tuntia kestäviä kuljetuksia tarkastettiin 22. Keskimääräinen kuljetusaika oli 3,5 tuntia. Läänineläinlääkäreiden tekemien tarkastusten määrä oli pienempi kuin edellisenä vuonna ja niissä havaittiin myös alueellisia eroja. Joillakin aluehallintovirastojen toimipisteiden alueilla läänineläinlääkäreille asetetut tarkastustavoitteet saavutettiin tai jopa ylitettiin, mutta toisissa jäätiin selkeästi tavoitteesta. Syyt tavoitteista jäämiseen ovat eläinkuljetusten osalta samoja kuin tuotantotilojen otantatarkastuksissa. Tavoite suorittaa toimipisteittäin tarkastusta ei toteutunut kokonaisuudessaan Länsi- ja Sisä-Suomen, Itä-Suomen, Pohjois-Suomen eikä Lapin aluehallintovirastojen alueella. Etelä-Suomi ja Lounais-Suomi sen sijaan ylittivät tavoitteensa. Tarkastuseläinlääkärien tekemien tarkastusten lukumäärä oli hieman kohonnut edellisvuodesta ( ). Tarkastustavoitteesta jäätiin silti selkeästi. Tarkastuseläinlääkäreiden osalta tavoitteena oli tarkastaa kuljetusta/tarkastuseläinlääkäri, mikä saavutettiin ainoastaan Itä-Suomen aluehallintoviraston Jyväskylän ja Kuopion toimipisteen alueella sijaitsevissa teurastamoissa. Kolmen toimipisteen alueella (Helsinki, Kouvola, Mikkeli) ei ollut lainkaan teurastamoja. 6
7 Kaupallisten kuljetusten eläinsuojelutarkastuksia pyritään kohdentamaan edellisen vuoden valvontatulosten perusteella tietyntyyppisiin kuljetuksiin. Tarkastuksia kohdennetaan myös sellaisiin kuljetustyyppeihin, joihin tarkastukset eivät ole aiemmin kohdentuneet, jotta saataisiin viitteitä siitä, millaisissa kuljetuksissa eläinten hyvinvointi vaarantuu. Läänineläinlääkäreitä pyydettiin tekemään tarkastuksia maantiekuljetusten aikana ja kuljetusten lähtöpaikoissa. Tarkastuksia pyydettiin myös kohdentamaan edellisen vuoden tapaan välityseläinkuljetuksiin sekä porokuljetuksiin. Teurastamoilla tarkastuksia pyydettiin kohdentamaan eläinkuljetuksiin, jotka saapuivat teurastamolle ilta-aikaan tai virka-ajan ulkopuolella sekä pieniin kaupallisiin eläinkuljetuksiin, kuten lammaskuljetuksiin. Suurin osa läänineläinlääkärien suorittamista tarkastuksista tehtiin maantiekuljetusten aikana (88 % läänineläinlääkärien tekemistä tarkastuksista). Vain 5 % tarkastuksista tehtiin lähtöpaikoissa (18 % vuonna 2011). Välityseläinkuljetusten tarkastusprosentti oli 12, joten se oli hieman laskenut edellisvuodesta (14 % vuonna 2011). Porokuljetusten tarkastusprosentti oli matala (2,5 % eli 9 ), vaikka Evira on pyytänyt jo vuodesta 2010 alkaen tarkastamaan erityisesti porokuljetuksia (Lapin ja Pohjois-Suomen aluehallintovirastot). Teurastamoilla tehdyistä tarkastuksista kohdentaminen ei toteutunut lammaskuljetusten osalta (0,3 % tehdyistä tarkastuksista). Teurastamoilla tehtyjen tarkastusten osalta tietoa ei ole saatavilla mihin aikaan vuorokaudesta tarkastuksia on tehty. Epäilyyn perustuvat tarkastukset Epäilyyn perustuvia eläinsuojelutarkastuskäyntejä, joiden kohteena oli mm. tuotantoeläintiloja ja lemmikkieläinkohteita, raportoitiin yhteensä Eläinlajeittain raportoituna yksi tarkastuskäynti näkyy useampana erillisenä tarkastuksena silloin, kun tarkastuskohteessa on useampia tarkastuksen kohteena olevia eläinlajeja. Eläinlajeittain raportoituja erillisiä tarkastuksia tehtiin yhteensä Lukuun sisältyy 821 tarkastusta, joissa pitopaikan eläinlajia ei ollut ilmoitettu. Näistä tarkastuksista 577 oli tehty Etelä-Suomen aluehallintoviraston alueella Virkaeläinlääkärit raportoivat epäilyyn perustuvia tarkastuskäyntejä yli 800 enemmän kuin edellisenä vuonna (vuoden 2011 määrässä huomioitu myös tarkastukset, jotka jäivät tallentamatta tietojärjestelmään) ja 1000 enemmän kuin sitä edeltävänä vuotena. Valtion varoin kuntiin tai kuntayhtymiin palkattujen, erityisesti valvontaan keskittyvien virkaeläinlääkärien määrä kasvoi edelleen edellisvuodesta, mikä lienee vaikuttanut myös tarkastuskäyntien määrän kasvuun. Lisäksi uudet läänineläinlääkärit ovat tehneet erityisesti vaativimpia epäilyyn perustuvia eläinsuojelutarkastuksia. Epäilyyn perustuvia eläinsuojelutarkastuksia suorittivat eläinsuojeluviranomaisten lisäksi myös neljä aluehallintovirastojen valtuuttamaa eläinsuojeluvalvojaa. 3. TOIMINNAN JA TUOTTEIDEN SÄÄNNÖSTENMUKAISUUS 3.1 Todetut puutteet ja niiden yleisyys Eläinsuojelutarkastuksessa voidaan tarkastetun asian todeta olevan 1) kunnossa, 2) olevan kunnossa, mutta toimijan tarvitsevan neuvoja tai 3) tarkastuksessa todetaan eläinsuojelusäädöksiä rikotun. Eläinten pitopaikoissa eläimen omistajalle tai haltijalle annettavilla neuvoilla pyritään edistämään eläimen hyvinvointia ja vaikuttamaan siihen, että tarkastuksessa ilmenneet lievät eläinsuojelulliset epäkohdat korjataan. Jos eläinsuojelutarkastuksessa ha- 7
8 vaitaan, että eläinsuojelusäädöksiä on rikottu, eläinsuojeluviranomainen antaa eläimen omistajalle tai haltijalle kiellon jatkaa säännöstenvastaista toimintaa tai määräyksen laittaa eläimen pitopaikka, olosuhteet, hoito ja käsittely lain edellyttämälle vähimmäistasolle. Tarvittaessa aluehallintovirasto voi tehostaa annettua päätöstä uhkasakolla tai uhalla, että tekemättä jätetty toimenpide teetetään laiminlyöjän kustannuksella. Jos eläinsuojelulliset syyt vaativat, viranomainen voi tarkastuskäynnillään ryhtyä välittömiin toimenpiteisiin eläinten hyvinvoinnin turvaamiseksi. Lemmikkieläinten vakavissa laiminlyöntitapauksissa päädytään useimmiten eläinten kiireelliseen haltuunottoon. Tuotantoeläimille järjestetään ensiapuna ruokaa ja juomaa sekä hoitaja paikan päälle, tai vaihtoehtoisesti järjestetään hoitoa muualla. Mikäli eläinten hoito ei ole mahdollista tai tarkoituksenmukaista, ne voidaan myydä, teurastaa tai lopettaa. Tuotantoeläintiloille tehdyissä otantatarkastuksissa eläinsuojeluvaatimuksia ei noudatettu 25 %:lla tiloista. Sellaisia laiminlyöntejä, joissa piti ryhtyä eläinsuojelulain mukaisiin kiireellisiin toimenpiteisiin, havaittiin vain yhdellä nautatilalla (Taulukko 2). Eläinsuojelulain mukaisia neuvoja annettiin 175 kertaa eli noin 35 %:ssa tarkastuksia. Taulukko 2. Otantaan perustuvat tuotantoeläintilojen eläinsuojelutarkastukset ja niiden perusteella suoritetut toimenpiteet vuonna Tarkastusten määrä* Laiminlyöntien määrä Toimenpiteiden (ESL 42 ) määrä Kiireellisten toimenpiteiden (ESL 44 ) määrä Eläinlaji % tarkastuksista % tarkastuksista Naudat ,4 Siat Munivat kanat Turkiseläimet Ankat Hanhet Broilerit Lampaat Vuohet Yhteensä ,2 * Tilat, joilla oli tarkastushetkellä eläimiä % tarkastuksista Eläinkuljetuksissa viranomainen ryhtyy eläinkuljetusasetuksen ja eläinkuljetuslain mukaisiin toimenpiteisiin, mikäli se havaitsee kaupallisessa eläinkuljetuksessa säännöstenvastaista toimintaa. Tällöin viranomainen voi muun muassa kieltää eläimiä kuljettavaa henkilöä jatkamasta tai toistamasta säännöstenvastaista menettelyä tai määrätä hänet määräajassa täyttämään velvollisuutensa. Jos eläinsuojelulliset syyt vaativat, viranomainen voi määrätä välittömästi eläimet palautettavaksi suorinta tietä lähtöpaikkaan tai kuljetettavaksi suorinta tietä määräpaikkaan tai kuljetusvälineen korjattavaksi tilapäisesti siten, että eläinten välitön vahingoittumisen vaara estetään. Jos eläin on sellaisessa tilassa, että sen hengissä pitäminen on ilmeistä julmuutta sitä kohtaan, valvontaviranomainen voi lopettaa eläimen. Eläinkuljetussäädösten vastaista toimintaa todettiin yhteensä 61 eläinkuljetuksessa eli noin 17 %:ssa tarkastetuista 358:stä kuljetuksista. Kaiken kaikkiaan erillisiä epäkohtia todettiin yhteensä 110, sillä osassa kuljetuksista havaittiin useampia epäkohtia samalla kertaa. Viranomaiset ryhtyivät toimenpiteisiin eläinten hyvinvoinnin turvaamiseksi 44 kuljetuksessa eli noin 12 %:ssa tarkastetuista kuljetuksista (Taulukko 3). 8
9 Taulukko 3. Eläinkuljetustarkastukset ja niiden perusteella suoritetut toimenpiteet vuonna Tarkastusten Laiminlyöntien määrä Toimenpiteet* määrä % tarkastuksista % tarkastuksista Yhteensä * eläinkuljetusasetuksen 23 ja 26 artiklan sekä eläinkuljetuslain 37 :n mukaiset toimenpiteet Epäilyyn perustuvien eläinsuojelutarkastusten yhteydessä todettiin 463 kohteessa (9 % tarkastuskäynneistä) niin vakavia laiminlyöntejä, että niiden johdosta ryhdyttiin kiireellisiin toimenpiteisiin eläinten hyvinvoinnin turvaamiseksi (Taulukko 4). Lisäksi kieltoja tai määräyksiä annettiin 1678 kohteessa (33 % tarkastuskäynneistä). Uhkasakkoa on käytetty aiempaa aktiivisemmin useamman aluehallintoviraston alueella ja niitä asetettiin tai laitettiin vireille 10 kertaa. Taulukko 4. Epäilyyn perustuvat eläinsuojelutarkastukset ja niiden perusteella tehdyt toimenpiteet vuonna Tarkastusten määrä Toimenpiteiden määrä* Kiireellisten toimenpiteiden määrä** % tarkastuksista % tarkastuksista Yhteensä * eläinsuojelulain 42 :n mukaiset toimenpiteet ** eläinsuojelulain 44 :n mukaiset toimenpiteet Myös toimenpiteet raportoituvat useampana erillisenä toimenpiteenä silloin, kun yhden toimenpiteen kohteena on useampi eläinlaji. Eläinlajeittain raportoituna kiireellisiin toimenpiteisiin ryhdyttiin 107 (4 %) tuotantoeläintilalla sekä 275 (11 %) lemmikkieläinkohteessa (Taulukko 5). Lisäksi kiireellisten toimenpiteiden kohteena oli 154 tapauksessa (19 % tarkastuksista) kohde, jonka eläinlajista ei ole tarkempaa tietoa, mutta oletettavasti näistä ainakin 136 Etelä-Suomen aluehallintoviraston alueella sijaitsevan kohteen osalta kyse oli pääosin lemmikkieläimistä. Kieltoja tai määräyksiä annettiin 45 %:ssa tarkastetuista tuotantoeläintiloista ja 25 %:ssa lemmikkieläinkohteista. Taulukko 5. Epäilyyn perustuvat eläinsuojelutarkastukset ja niiden perusteella tehdyt toimenpiteet vuonna 2012 eläinlajeittain. Tarkastusten määrä 1 Toimenpiteiden määrä 2, 4 Kiireellisten toimenpiteiden määrä 3, 4 Eläinryhmä % tarkastuksista % tarkastuksista Tuotantoeläimet Lemmikkieläimet Muu eläin tai määrittelemätön Yhteensä tarkastukset on raportoitu eläinlajeittain. Jos kohteessa on useampia eri eläinlajeja, joihin tarkastus kohdistuu, raportoituu tarkastus useampaan kertaan. 2 eläinsuojelulain 42 :n mukaiset toimenpiteet 3 eläinsuojelulain 44 :n mukaiset toimenpiteet 4 toimenpiteet on raportoitu eläinlajeittain. Jos kohteessa on useampia eri eläinlajeja, joihin toimenpiteet kohdistuvat, raportoituvat toimenpiteet useampaan kertaan. 9
10 Eläinsuojeluvalvojat ovat viime vuosina suorittaneet tarkastuksia pääosin yhdessä virkaeläinlääkärin tai poliisin kanssa. Pohjois-Suomen aluehallintoviraston alueella raportoitiin myös eläinsuojeluvalvojan yksinään tekemiä tarkastuskäyntejä 94, joista 69 tarkastusta kohdistui lemmikkieläimiin ja loput tuotantoeläimiin (ml. hevoset). Aluehallintovirastoilla ei ole tilastotietoa poliisin ja terveystarkastajien yksinään suorittamista tarkastuksista. Kunnallisille ympäristöterveydenhuollon valvontayksiköille maaliskuussa 2010 lähetetyn kyselyn perusteella terveystarkastajat suorittavat koko maassa yhteensä n. 550 eläinsuojelutarkastusta vuodessa. Terveystarkastajien tekemiä eläinsuojelupäätöksiä tai tarkastuspöytäkirjoja toimitetaan aluehallintovirastoihin erittäin vähän. Suuri osa terveystarkastajien eläinsuojelukäynneistä tehdään yhdessä kunnaneläinlääkärin kanssa, jolloin ne raportoidaan virkaeläinlääkärin tekeminä tarkastuksina. 3.2 Puutteiden analyysi Tuotantoeläintilojen otantatarkastukset Tuotantoeläintilojen otantaan perustuvissa eläinsuojelutarkastuksissa koko maan tasolla havaittujen yhteenlaskettujen laiminlyöntien määrä (25 %) laski hieman edellisestä vuodesta (28 %). Tarkastustuloksissa oli kuitenkin selkeitä eläinlajikohtaisia eroja. Turkiseläimillä havaittujen laiminlyöntien määrä (54 %) pysyi samalla tasolla edellisen vuoden (53 %) kanssa, mutta selvästi aiempia vuosia suurempi osuus laiminlyönneistä aiheutui puutteellisesta kirjanpidosta. 20 % kaikista turkiseläintiloilla havaituista laiminlyönneistä johtui lääkinnällisestä hoidosta tai tarhalla kuolleiden eläinten lukumäärästä pidettävän kirjanpidon puutteista. Joka viides tarkastettu tarha ei ollut pakovarma. Laiminlyöntejä havaittiin edelleen myös tilavaatimusten noudattamisessa, erityisesti vieroitetuilla ketunpennuilla ei ollut aina riittävästi tilaa. Turkiseläinten häkkivaatimusten siirtymäkausi päättyi vuoden 2010 lopussa, mutta muutamalla tarhalla oli yhä osa häkeistä edelleen uusimatta. Häkeistä löytyi myös rakenteellisia puutteita, kuten kettuhäkkien pohjaverkon ja sen muovipäällysteen kulumia sekä puuttuvia lepohyllyjä. Myös pureskelu- ja virikemateriaalin puuttuminen oli edellisvuosien tapaan yleinen laiminlyönti. Neljällä tarhalla havaittiin sairaita eläimiä, joita ei ollut hoidettu asianmukaisesti. Sioilla havaittujen laiminlyöntien osuus pysyi suunnilleen ennallaan (25 % 24 %). Sikatiloilla aiempien vuosien yleisin laiminlyönti on liittynyt tutkimis- ja tonkimismateriaalin vähyyteen, mutta tällä kertaa virikemateriaalin puutetta havaittiin vain yhdellä tilalla. Lähes neljännes havaituista laiminlyönneistä johtui puutteellisesta kirjanpidosta. Kahdella tilalla pikkuporsaiden hampaita katkaistiin rutiininomaisesti, ja karjuporsaita kastroitiin vanhempana kuin lainsäädäntö sallii. Muut yksittäiset laiminlyönnit liittyivät muun muassa pitopaikan puhtauteen ja karjun karsinan tilavaatimusten alittumiseen. Broilerien hyvinvointia valvottiin otantaperusteisesti ensimmäistä kertaa. Laiminlyöntejä havaittiin useammin kuin keskimäärin muilla tuotantoeläimillä (37 %). Eniten raportoitiin kasvatusosaston olosuhteiden puutteita, joista yleisin oli riittämätön valaistus (n. 40 % laiminlyönneistä). Viidennes havaituista laiminlyönneistä koski asianmukaista ja ajan tasalla olevaa tuotantojärjestelmän kuvausta. Muutamalla tilalla kaikki broilerit eivät päässeet kuivalle ja kuohkealle pehkualueelle. Munivilla kanoilla havaittujen laiminlyöntien osuus laski edelleen pudoten kahden vuoden takaisesta 26 prosentista ja edellisvuoden 19 prosentista nyt 13 prosenttiin. Laiminlyöntejä havaittiin vain kolmella tilalla, joista kaksi oli häkkikanalaa ja yksi avokanala. Kaikki havaitut laiminlyönnit liittyivät tilavaatimuksiin tai pitopaikan varustuk- 10
11 seen. Molemmissa häkkikanaloissa tilavaatimukset eivät kaikin osin täyttyneet, lisäksi toisella tilalla häkeissä ei ollut riittävästi ruokintatilaa eikä lainkaan pehkua nokkimista ja kuopimista varten, lisäksi osasta häkkejä puuttui asianmukainen pesätila. Avokanalassa ongelmana oli pesätilojen pinta-alan riittämättömyys. Kirjanpitoa koskevia laiminlyöntejä ei havaittu yhdessäkään kanalassa. Vuodesta 2010 lähtien on nautatiloilla valvottu vasikoiden lisäksi myös yli kuuden kuukauden ikäisten nautojen hyvinvointia. Nautatiloilla havaittujen laiminlyöntien osuus laski edellisestä vuodesta (27 % 22 %). Laiminlyönneistä vähän yli puolet todettiin vasikoilla, joilla yleisimmät laiminlyönnit ovat pysyneet vuodesta toiseen samoina, kohdistuen pääosin pitopaikan tilavaatimuksiin ja puhtauteen. Ryhmäkarsinoissa ei aina ollut riittävästi tilaa jokaista eläintä kohden, ja vasikoita pidettiin yksittäiskarsinoissa yli sallitun iän. Tilojen ja laitteiden puhtaudesta ja desinfioinnista ei huolehdittu riittävästi, eikä kaikilla vasikoilla ollut puhdasta ja kuivaa makuualuetta. Vasikoiden juottoon ja ruokintaan liittyvien laiminlyöntien määrä vähentyi edellisestä vuodesta. Edelleen kuitenkin löytyi tiloja, joissa vasikoiden saatavilla ei ollut päivittäin riittävästi puhdasta vettä, mutta näitä tiloja oli selvästi edellisvuotta vähemmän. Yleisimmät laiminlyönnit yli kuuden kuukauden ikäisillä naudoilla koskivat tälläkin kertaa pitopaikan puhtaana pitoa ja turvallisuutta. 22 tilalla nautojen käytössä ei ollut puhdasta ja kuivaa makuupaikkaa. 12 tilalla kytkettynä pidettävät lehmät ja hiehot eivät päässeet laitumelle tai jaloittelutarhaan. Puutteellinen sorkkahoito oli niin ikään ongelmana usealla tilalla. Suurin osa sekä vasikoilla että aikuisilla naudoilla havaituista laiminlyönneistä kohdistui suoraan eläinten hyvinvointiin vaikuttaviin tekijöihin, sillä sairauksien hoidosta tai kuolleiden eläinten lukumäärästä pidettävän kirjanpidon puutteiden osuus epäkohdista oli alle 3 %. Yhteensä viidellä tarkastetulla ankka- ja hanhitilalla ei havaittu lainkaan laiminlyöntejä. Tarkastetuista 13 vuohitilasta yhdessä eläinten käytössä ei ollut riittävästi tilaa. Lammastiloilla laiminlyöntien osuus aleni edellisestä vuodesta hieman (25 22 %), mutta samalla tilalla havaittujen yksittäisten laiminlyöntien määrä sen sijaan puolittui. Laiminlyöntejä havaittiin edelleen pitopaikan turvallisuudessa ja riittävässä veden saannissa. Muutamalla tilalla ulkotarhan maapohja ei pysynyt riittävän kuivana, tai ulkotarhassa ei ollut sopivaa säänsuojaa. Kirjanpidon puutteita havaittiin ainoastaan yhdellä tilalla. Havaittaessa säännöstenvastaista toimintaa tarkastajan tulee antaa eläinsuojelulain mukainen päätös määräaikoineen. Vuonna 2012 tiloille tehtävissä otantatarkastuksissa kieltoja tai määräyksiä annettiin yli 90 %:ssa tapauksista, joissa laiminlyöntejä havaittiin, mikä on samalla tasolla kuin vuonna 2010 ja selvästi enemmän kuin vuonna 2011 (alle 80 %). Eläinkuljetusten tarkastukset Eläinkuljetuksissa havaittuja laiminlyöntejä oli hieman enemmän kuin edellisenä vuonna. Epäkohtia todettiin yhteensä 61 kuljetuksessa 358:sta, joissa yksittäisiä epäkohtia havaittiin kaikkiaan 110 kappaletta. Epäkohdat olivat pitkälti samoja kuin edellisinäkin vuosina. Eniten yksittäisiä epäkohtia ilmeni kuljettajien pätevyystodistuksiin, kuljetusasiakirjoihin ja eläinkuljettajalupiin liittyvissä vaatimuksissa (70 ). Toiseksi yleisimpiä epäkohtia olivat puutteet ajoneuvon kunnossa ja turvallisuudessa (12 ) sekä tilavaatimusten noudattamisessa. Kolmanneksi eniten epäkohtia todettiin eläinten erottelussa ja kytkemisessä (5 ) sekä pitkien kuljetusten lisävaatimusten noudattamisessa (5 ). Eläinten asianmukaisesta erottelusta ja kytkemisestä ei ollut huolehdittu 11 tapauksessa. Kolmessa kuljetuksessa todettiin epäkohtia kuorman lastauksessa ja purussa sekä eläinten käsittelyssä. Eläimiä, jotka eivät olleet kuljetuskuntoisia, todettiin kolmessa kuljetuksessa. Viranomainen ryhtyi toimenpiteisiin suhteessa laiminlyöntien lukumäärään edellisvuotta useammin, mutta edelleen hallinnollisiin toimenpiteisiin ryhtymisprosentti oli 11
12 matala. Kaupallisten eläinkuljetusten tarkastuksissa määräyksiä annettiin noin 72 %:ssa tarkastuksista, joissa oli havaittu laiminlyöntejä. Aluehallintovirastoissa viranomaiset ryhtyivät toimenpiteisiin kaikissa niissä tapauksissa, joissa todettiin epäkohtia. Sen sijaan teurastamoilla viranomaiset ryhtyivät toimenpiteisiin ainoastaan 53 %:ssa tapauksista, joissa havaittiin epäkohtia. Yleisesti ottaen kuljetuksen asiakirjoihin, eläinten tilavaatimuksiin, kuljetuksen kestoon sekä eläinten kuormaukseen ja purkuun liittyvien epäkohtien määrässä ei ole, yksittäisiä vuosivaihteluita lukuun ottamatta, tapahtunut muutosta viimeisen 15 vuoden aikana. Sen sijaan eläinten kuljetuskuntoisuudessa ja eläinten erottelussa on huomattavissa selkeää parannusta. Myös eläinten kuljetukseen käytettävien ajoneuvojen kunto on valvontatulosten valossa hienoisesti parantunut. Epäilyyn perustuvat tarkastukset Epäilyyn perustuvien eläinsuojelutarkastusten tulokset ovat yhteneväisiä edellisten vuosien tulosten kanssa. Kohonneista tarkastusmääristä riippumatta havaittujen laiminlyöntien prosentuaalinen osuus on pysynyt viime vuodet vakiintuneella tasolla. Käyntikerroittain tarkasteltuna eläinsuojelulain mukaisia kieltoja tai määräyksiä on annettu viime vuosina keskimäärin 38 prosentissa tarkastetuista kohteista, vuonna 2012 määrä aleni hieman ollen 33 prosenttia. Sellaisten tarkastusten, joissa on ryhdytty eläinsuojelulain mukaisiin kiireellisiin toimenpiteisiin eläinten hyvinvoinnin turvaamiseksi, osuus on vaihdellut neljän viime vuoden aikana 6-9 % välillä. Eläinlajikohtaisesti raportoituna toimenpiteiden kohdistuminen lemmikkieläin- vs. tuotantoeläinkohteisiin on myös pysynyt tasaisena. Tuotantoeläinkohteisiin kohdistuneissa tarkastuksissa on neljän viime vuoden aikana annettu kieltoja tai määräyksiä n. 45 %:ssa tarkastuksista ja ryhdytty kiireellisiin toimenpiteisiin 4-5 %:ssa tarkastuksista. Lemmikkieläinkohteiden tarkastuksissa kieltoja tai määräyksiä on annettu %:ssa tarkastuksista kun taas kiireellisiin toimenpiteisiin on ryhdytty 8-15 %:ssa tarkastuksista. Havaittujen laiminlyöntien tyyppejä ei ole pystytty nykyisellä tietojärjestelmällä raportoimaan. Tilanne tulee korjaantumaan lähivuosina, kun kehitteillä oleva uusi Elvi-valvontasovellus saadaan käyttöön. Täydentävien ehtojen eläinten hyvinvoinnin valvonta Täydentävien ehtojen eläinten hyvinvoinnin valvonnan määrälliset tavoitteet saavutettiin aikataulussa. Suunnitelluista valvonnoista toteutui 249/258. Osa tiloista jäi valvomatta aluehallintovirastojen resurssipulan vuoksi ja osa valvontaan valituista tiloista oli lopettanut kotieläintuotannon. Eläinlajikohtaiset valvontatulokset on kuvattu tukivalvontaraportissa. Täydentävien ehtojen otantaan kuuluvilla tiloilla laiminlyöntejä havaittiin 17 %:lla, mikä on samaa tasoa kuin edellisinä vuosina ( %, %). Vasikoilla laiminlyönnit liittyivät edellisten vuoden tapaan yleisimmin tilavaatimuksien alittumiseen, ryhmäkarsinassa pitoon sekä makuupaikan märkyyteen, kun taas sioilla vuoden 2011 yleisin laiminlyönti, virikemateriaalin puute, havaittiin vain yhdellä tilalla. Aiemmista vuosista poiketen naudoilla laiminlyöntien osuus täydentävien ehtojen eläinten hyvinvointivalvonnassa vastasi melko hyvin otantaperusteisten eläinsuojelutarkastusten tuloksia, johtuen valvontaindikaattorien lisäämisestä. Sioilla sen sijaan täydentävien ehtojen tarkastuksissa laiminlyöntejä oli eläinsuojelutarkastuksia vähemmän, koska lääkekirjanpito valvotaan täydentävissä ehdoissa erikseen eikä lääkekirjanpidon puutteet tulleet ilmi hyvinvoinnin ehdonalalla. Lampailla ja vuohilla laiminlyöntien osuus täydentävien ehtojen eläinten hyvinvointivalvonnassa oli jonkin verran matalampi kuin otantaan perustuvassa eläinsuojeluvalvonnassa, mikä johtuu täydentävien ehtojen valvonnassa tarkastettavien valvontaindikaattoreiden lukumäärän vähäisyydestä verrattuna eläinsuojeluvalvontaan, jossa tarkastetaan yksityiskohtaisesti kaikki kyseistä eläinlajia koskevan lainsäädännön vaatimusten noudattaminen. 12
13 Perusotannan tiloille ehdotettujen tukiseuraamusten jakauma parani edellisistä vuosista. Otantatiloilla havaituista laiminlyönneistä 63 % ( %; %) luokiteltiin laajuudeltaan, vakavuudeltaan ja pysyvyydeltään tavanomaiseksi, jolloin seuraamukseksi ehdotettiin 3 %. Vastaavasti 30 %:lla ( %) todetuista laiminlyönneistä seuraamusprosentti arvioitiin 0:ksi tai 1:ksi, eli laiminlyönti oli kokonaisuus huomioon ottaen vähäinen tai erittäin vähäinen. Noin 6 %:lla laiminlyönti arvioitiin 5 prosentin suuruiseksi eli tavanomaista vakavammaksi. Tukiseuraamusehdotuksen saaneiden tilojen osuus vaihteli jonkin verran alueittain. Vähiten seuraamuksia ehdotettiin Ahvenanmaalla. Täydentävien ehtojen eläinten hyvinvointivalvontaan tuli tiloja myös varsinaisen otannan ulkopuolelta. Näissä eläinsuojelutarkastuksen tai muun valvonnan yhteydessä havaittujen eläinsuojelusäädösten laiminlyöntitapauksissa eli niin sanotuissa valvonnan laajennuksissa todettiin täydentävien ehtojen indikaattoreihin kohdistuvia laiminlyöntejä yhteensä 280 tilalla ( tallennustilanne) ( tilaa). Lukumäärä kuitenkin todennäköisesti kasvaa vielä hieman lopullisten valvontatulosten tallennusten jälkeen. Indikaattoreihin kohdistuneissa laajentamistapauksissa 13 %:lla tiloista ( %; %) laiminlyönnit arvioitiin 0 prosentin, 9 %:llä ( %; %) 1 prosentin ja 42 %:lla ( %; 2010; 40 %) 3 prosentin suuruisiksi. Yhteensä 28 %:lla tiloista laiminlyönti arvioitiin 5 prosentin ( %; 2010; 17 %) suuruiseksi eli tavanomaista vakavammaksi. Peräti 19 tilalla laiminlyönti todettiin tahalliseksi (2011 8; ) ( tallennustilanteen mukainen tieto). Alueellisten erojen selvittämiseksi täydentävien ehtojen eläinten hyvinvoinnin laajennusten lukumääriä verrattiin eri aluehallintovirastojen tuotantoeläintiloille tehtyjen toimenpiteisiin johtaneiden epäilytarkastusten lukumääriin. Määrällisesti eniten laajennuksia tehtiin Lounais-Suomen ja Länsi- ja Sisä-Suomen, joissa on myös paljon maatiloja. Lopulliset tulokset valmistuvat myöhemmin. ( tallennustilanteen mukainen tieto). Valvonnan määrällinen ja laadullinen tehostuminen näkyy muun valvonnan tapaan myös täydentävien ehtojen laajennustarkastusten tuloksissa. Laajennusten määrä on kasvanut voimakkaasti joka vuosi. Laajennuksia tehtiin yli kaksinkertainen määrä edelliseen vuoteen verrattuna vaikka jo vuosina niiden lukumäärä oli kolminkertaistunut vuodesta Myös tahallisiksi arvioitujen laiminlyöntien lukumäärä yli kaksinkertaistui. Muutokseen on vaikuttanut sekä epäilyyn perustuvien eläinsuojelutarkastusten lukumäärän että valvottavien indikaattorien määrän lisääntyminen. Edelliseen vuoteen verrattuna otantatiloille ehdotetut sanktiot ovat aiempaa korkeampia ja niiden painotus on siirtynyt vahvemmin vähäisestä tavanomaiseen. Tämä voi johtua havaittujen laiminlyöntien aiempaa suuremmasta vakavuudesta, tarkastajien toimenpiteiden jämäköitymisestä sekä keskushallinnon ohjausroolin vahvistumisesta. Valvontaan keskittyvien virkaeläinlääkärien määrän kasvaminen sekä valvontaan erikoistuminen on vaikuttanut sekä tarkastuskäyntien määrän kasvuun että tarkastusten laatuun. Puutteista aiheutuvat riskit Vakavimman yksittäisen eläinten hyvinvointiin kohdistuvan riskin muodostavat karkeat säännösten noudattamatta jättämiset, jotka usein johtavat eläinsuojelulain mukaisiin kiireellisiin toimenpiteisiin. Kyse on yleensä yksittäistapauksista. Otantaan perustuvissa tarkastuksissa kiireellisiä toimenpiteitä aiheuttavia laiminlyöntejä havaittiin yhdellä nautatilalla. Epäilyyn perustuvissa tarkastuksissa kiireellisiin toimiin ryhdytään useammin. Kiireellisiä toimenpiteitä vaativia laiminlyöntejä havaittiin 107 tuotantoeläintilalla ja 275 lemmikkieläinkohteessa sekä 154 kohteessa, joiden eläinlajia ei ollut tallennettu tietojärjestelmään, näistäkin suurin osa todennäköisesti lemmikkieläinkohteita. 13
14 Myös lievemmissä laiminlyönneissä eläinten hyvinvointi voi vaarantua erityisesti tilanteissa, joissa laiminlyönti on laajaa ja koskettaa useita eläinyksilöitä. Tällaisena laajana ongelmana voidaan pitää esimerkiksi sikojen virikemateriaalin puutetta. Puutteiden syyt Yksittäistä selvää syytä säännöstenvastaisuuksien löytymiseen ei ole olemassa, vaan kyse on monitahoisista tekijöistä. Yksi tekijä sellaisten laiminlyöntien, joissa annetaan eläinsuojelulain mukainen määräys, suhteellisen korkeaan osuuteen on melko yksityiskohtaisessa lainsäädännössä ja sen tarkassa valvonnassa. Eläinten hyvinvoinnin valvonnassa ei käytännössä ole harkinnanvaraa, vaan pienistäkin puutteista tulee antaa määräys. Yksittäisiä poikkeuksia lukuun ottamatta puutteellisuudet tuotantoeläinten pidossa eivät johdu toimijoiden tietämättömyydestä tai ammattitaidon puutteesta. Tyypillisiä syitä ovat säännösten noudattamisen kalleus (rakennuskustannukset yms.) sekä alan lisääntyneet tuottavuusvaatimukset. Myöskään uusia lakisääteisiä vaatimuksia koskevien siirtymäaikojen päättymiseen ei aina osata varautua riittävän ajoissa. Lemmikkien pidossa tietämättömyyden vaikutus on suurempi. Vakavissa eläinsuojelutapauksissa taustalla on usein myös toimijoiden sosiaalisia ja mielenterveydellisiä ongelmia. Osassa tapauksista voidaan havaita, että valvonnassa ei aina käytetä riittävän tehokkaita keinoja, kuten kieltoja ja määräyksiä, uhkasakkoa tai teettämisuhkaa puututtaessa säännösten noudattamatta jättämiseen. 4. AUDITOINNIT JA MUU SAATU PALAUTE Syksyllä 2012 tehtiin ensimmäinen auditointi aluehallintoviraston eläinsuojeluvalvonnan ohjauksen toimivuuden ja tehokkuuden varmistamiseksi. Aluehallintovirastot eivät vuonna 2012 ole auditoineet paikallisten viranomaisten suorittamaa eläinsuojeluvalvontaa. Läänineläinlääkäreiden kunnaneläinlääkäreihin kohdistamat auditoinnit loppuivat käytännössä siinä vaiheessa, kun otantaan perustuvien eläinsuojelutarkastusten tekeminen siirtyi aluehallintovirastojen läänineläinlääkäreiden tehtäväksi vuonna Taulukko 6. Sektorilla suoritetut sisäiset auditoinnit Auditoinnin kohteena Auditointien Auditoinnin teema(t) ollut viranomainen määrä Avi 1 AVIn eläinsuojeluvalvonnan ohjauksen toimivuuden ja tehokkuuden varmistaminen Keskeiset havainnot AVIlla on selkeä käsitys omasta ohjausroolistaan. Ohjaus toimii pääosin hyvin. Kirjallista ohjeistusta, prosessikaavioita sekä valvontatulosten analysointia voisi olla enemmän. AVIn tehtäväksi määrättyjen tarkastusten suhteen tulostavoitteisiin ei päästä resurssipulan vuoksi. Eläinsuojelutarkastuksia ei aina tarvittaessa laajenneta täydentävien ehtojen tarkastuksiksi. FVO arvioi eläinten hyvinvointia koskevaa valvontajärjestelmää maatiloilla, teurastamoissa ja eläinkuljetusten yhteydessä Suomessa viimeksi helmikuussa Komission loppuraportissa todettiin, että vaikka maatilojen tarkastukset on yleisesti ottaen suoritettu toimivaltaisten keskusviranomaisten ohjeiden mukaisesti, alueelliset toimi- 14
15 valtaiset viranomaiset eivät ole riittävästi varmistaneet, ovatko kunnaneläinlääkärit tarvittaessa ryhtyneet jatkotoimenpiteisiin ja vieneet tarkastukset loppuun asti. Lisäksi riskiperusteisuutta eläinkuljetusten valvonnassa tulee edelleen kehittää. Raportissa esitettiin myös suosituksia, jotka koskivat ohjeistuksen sekä valvontamenettelyiden tarkentamista. Komission suositusten perusteella Evira on tarkentanut ja tehostanut valvontaviranomaisten ohjeistusta ja koulutusta sekä pyrkinyt vaikuttamaan eri viranomaisten välisen tiedonkulun ja yhteistyön paranemiseen. 5. ENNALTAEHKÄISEVÄT JA KORJAAVAT TOIMENPITEET 5.1 Toimijoiden säädöstentuntemuksen varmistaminen Vuoden aikana Evira julkaisi 7 eläinsuojeluun liittyvää tiedotetta, joissa kerrottiin edellisen vuoden valvontatuloksista ja muista ajankohtaisista aiheista sekä muistutettiin toimijoita uusien lakisääteisten vaatimusten voimaantulosta. Viestintään käytettiin myös erityisesti eläinlääkäreille suunnattua Saparo-tiedotelehteä. Lisäksi Evira päivitti 9 eläintenpitäjille suunnattua Tavoitteena terve ja hyvinvoiva opasta, missä yhteydessä oppaiden nimi muutettiin niiden sisältöä paremmin vastaaviksi Lainsäädäntöä koottuna -oppaiksi, joihin on koottu eri eläinlajien pitoa koskevaa eläinsuojelulainsäädäntöä. Eviran ja Helsingin yliopiston yhteistyönä valmistui tuottajille tarkoitettu nautojen ja sikojen tilalla lopetusta koskeva opetusvideo, joka on saatavilla myös Sikavan ja Nasevan sivuilta. Evira on ollut ohjausryhmän kautta mukana hankkeissa, joissa on toteutettu lopetusasetuksen edellyttämiä eri eläinlajien lopetukseen ja teurastukseen liittyviä hyvän toimintatavan oppaita. Oppaiden tarkoitus on helpottaa lopetusasetuksen tulkintaa ja teurastuksen etukäteissuunnittelua. Vuonna 2012 julkaistiin Hyvän toimintatavan opas minkin lopetukseen sekä Siipikarjan lopetus, kaasumenetelmät opas, joka julkaistiin myös ruotsiksi. Hankkeiden puitteissa on tehty myös Hyvä toimintatapa teurastuksessa: Sika sekä Hyvä toimintatapa teurastuksessa: Nauta -oppaat, jotka on julkaistu huhtikuussa 2013, sekä Siipikarjan lopetus, mekaaniset menetelmät opas joka julkaistaan kevään 2013 aikana. Evira ei ole tehnyt lopetusasetuksen mukaista oppaiden virallista arviointia ja hyväksyntää, koska kansallinen lainsäädäntö oppaat hyväksyvästä toimivaltaisesta viranomaisesta ei ole vielä voimassa. Evira osallistui aktiivisesti kymmeniin sekä viranomaisia että toimijoita koskeviin sidosryhmätapaamisiin, toimien myös useiden tilaisuuksien järjestäjänä. Sidosryhmätapaamiset käsittelivät mm. broilereiden hyvinvointia, eläinten säänsuojia, sikojen ja hevosten hyvinvointia ja niihin liittyvien säädösten siirtymäaikoja, siipikarjan, porojen ja turkiseläinten lopetusta, eläintilojen suunnittelua ja rakenteellisia ratkaisuja, munivien kanojen pitoa varustelluissa häkeissä ja eläinten suojelua kuljetusten aikana. Tilaisuuksissa keskusteltiin myös muun muassa poliisin ja muiden eläinsuojeluviranomaisten yhteistyön tehostamisesta. Evira osallistui myös ETT:n organisoiman nautatiloille terveydenhuoltokäyntejä tekevien eläinlääkäreiden täydennyskoulutuksen järjestämiseen. Tilaisuuksissa kerrottiin nautoja koskevasta eläinsuojelulainsäädännöstä sekä eläinten hyvinvoinnin valvonnasta. Elinkeinon järjestämässä tuottajatilaisuudessa kerrottiin sikojen pitoa koskevista vaatimuksista. Eviran monivuotisessa eläinten hyvinvoinnin toimenpideohjelmassa tarkastellaan vuosittaisissa eläinsuojelutarkastuksissa havaittuja yleisimpiä laiminlyöntejä ja ongelmakohtia eläinten pidossa ja hoidossa, sekä kehitetään käytännön toimia eläinten hyvinvoinnin parantamiseksi yhteistyössä sidosryhmien kanssa. Sikoja koskeva ohjelman aloituskokous, jossa esiteltiin sikojen otantaperusteisten eläinsuojelutarkas- 15
16 tusten tulosten analyysejä, pidettiin syksyllä Vuoden 2013 aikana ohjelman toteuttamisen suunnittelussa hyödynnetään pienryhmätyöskentelyä. Evira osallistui aktiivisesti hankkeeseen, jolla seurataan yhtenäistettyjen lihantarkastuskoodien käyttöönottoa ja kehitetään lihantarkastustilastojen ja lihantarkastuksen kuukausi-ilmoituksen hyödynnettävyyttä eläinten terveyden ja hyvinvoinnin edistämisessä. Evira on osallistunut ja vaikuttanut eläinten hyvinvointikeskuksen (EHK) kanssa tehtävään yhteistyöhön johtoryhmätyöskentelyn kautta sekä osallistumalla yhteistyöhankkeisiin, joiden avulla toimijoille voidaan tarjota tietoa nykyaikaisista eläinten tuotantotavoista ja eläinten hyvinvointiin vaikuttavista tekijöistä. Aluehallintovirastot antoivat vuonna 2012 yhteensä 45 koulutuspäivää eläinlääkäreille eläinten terveyden ja hyvinvoinnin alalta. Kaikki aluehallintovirastot Ahvenanmaata lukuun ottamatta raportoivat järjestäneensä kyseisiä koulutuksia. Aluehallintovirastojen elintarvikevalvontaa sekä eläinten terveyden ja hyvinvoinniin valvontaa hoitavat virkamiehet osallistuivat koulutuksiin keskimäärin 2,4 päivänä henkilöä kohden. Kunnista ainoastaan yhden (Lieksa) edustajan ei raportoitu osallistuneen yhteenkään koulutukseen. 5.2 Toimijoille annetut seuraamukset ja puutteiden korjaamistoimenpiteiden varmistaminen Seuraamusten määrä ja jakautuminen luokkiin on kuvattu kappaleessa Valvontajärjestelmään liittyvät korjaavat toimenpiteet Valvonnan yhdenmukaisuutta edistettiin uudistamalla eläinsuojelutarkastuslomakkeet, valvontaohjeita kehittämällä, tiedottamalla sekä koulutuksen avulla. Vuoden aikana pidettiin läänineläinlääkäreille kaksi koko päivän mittaista koulutustilaisuutta eläinten hyvinvoinnin valvontaan liittyen. Koulutuspäivillä annettiin palautetta edellisen vuoden valvonnan raportoinnista, valvontatuloksista ja komission tarkastustuloksista, kehitettiin ja tehostettiin ja yhtenäistettiin valvontakäytäntöjä sekä tiedotettiin muutoksista seuraavan vuoden valvonnoissa. Lisäksi kerrottiin ajankohtaisista eläinten hyvinvointiin ja valvontaan liittyvistä asioista. Koulutustilaisuuksista sovitaan edellisen vuoden lopulla ja läänineläinlääkärit voivat vaikuttaa koulutuspäivien sisältöön. Koulutuksissa kerätään osallistujien nimilista, mutta tilaisuuksien osallistumisaktiivisuutta ei erikseen seurata. Käytännössä kuitenkin kaikki läänineläinlääkärit osallistuvat koulutuksiin useamman kerran vuodessa. Läänineläinlääkärit puolestaan kouluttavat alueensa kunnaneläinlääkäreitä. Koulutusten vaikuttavuus näkyy tehostuneena ja yhdenmukaisempana valvontana. Lisäksi otantaan perustuvista eläinsuojelutarkastuksista ja täydentävien ehtojen eläinten hyvinvoinnin tarkastuksista vastaaville läänineläinlääkäreille järjestettiin kaksi päivän mittaista keskustelu- ja koulutustilaisuutta. Heille pidettiin myös koulutuspäivä, joissa käytiin yksityiskohtaisesti läpi eläinsuojelutarkastuksen tekemistä käytännön olosuhteissa maatilalla. Koulutuksia täydennettiin vielä syksyllä pidetyllä viranomaisille suunnatulla eläinsuojelupäivällä, johon osallistuivat kaikki eläinsuojelusta vastaavat viranomaistahot valvojista syyttäjiin. Aluehallintovirastoja ohjattiin antamaan käytännön valvontakoulutusta kunnaneläinlääkäreille sekä kiinnittämään huomiota siihen, että tarvittaessa kunnaneläinlääkärit ryhtyvät korjaaviin toimiin tuotantoeläinten hyvinvoinnin varmistamiseksi maatiloilla. Eläinsuojeluvalvonnan ohjauksessa painotettiin edelleen korjaavien toimenpiteiden riittävyyden ja tehokkuuden dokumentoitua varmistamista. 16
17 Vuoden aikana painotettiin erityisesti broileritilojen ja teurastamoiden eläinsuojeluvalvontaa sekä sikaloiden suojelua koskevien siirtymäsäädösten toimeenpanoa ja osallistuttiin myös haastavan valvontatapauksen selvittämiseen tilalla. Komissio edellyttää otantaan perustuvien eläinsuojelutarkastusten laajentamista koskemaan kaikkia tuotantoeläimiä. Tähän pyritään asteittain. Keväällä aloitettiin broileritilojen valvonnat. Viljeltävien kalojen hyvinvointia koskevassa EHO-hankkeessa kalojen tarkastusohje päivitettiin ja laadittiin tarkastuslomake. Aluehallintovirastot järjestivät ennen tarkastusten alkamista valvoville viranomaisille kaksi koulutustilaisuutta. Munivien kanojen häkkikasvatus valvontahanke (EHO-hanke) toteutettiin neljässä AVIssa. Tulokset kootaan ja analysoidaan keväällä Eläinten hyvinvoinnin valvontamenettelyt otantaan perustuvien eläinsuojelutarkastusten osalta on kuvattu vuosittain päivitettävässä eläinsuojelutarkastusohjeessa sekä valtakunnallisessa eläinten terveys- ja hyvinvointivalvontaohjelmassa (EHO). Epäilyyn perustuvien eläinsuojelutarkastusten menettely puolestaan on esitetty eläinsuojelulainsäädännön lisäksi EHO:ssa. Evira osallistui aktiivisesti eläinsuojelulain kokonaisuudistuksen valmisteluun. Taulukko 7. Viranomaisille ja toimijoille annettu ohjeistus Ohjeet toimijoille päivitytetyt, uudet, 4 3 Ohjeet viranomaisille päivitetyt, uudet, VALVONNAN RESURSSIT Aluehallintovirastojen raportoinnin mukaan eläinten hyvinvoinnin valvontaan käytetty työpanos oli yhteensä 20,2 henkilötyövuotta, mikä on selvästi alle arvioidun tarpeen (25,8). Aluehallintovirastot erittelivät raportissaan valvonnan ohjauksen ja varsinaisen valvonnan resurssit. Eläinten hyvinvoinnin valvonnan ohjaukseen käytetty työpanos (3,3 htv) jäi melko paljona alle arvioidun tarpeen (4.8 htv). Erityisesti ohjausresurssin vajetta raportoivat Lounais-Suomi ja Itä-Suomi. Myös valvonnan toimeenpanoon käytetty 17.5 henkilötyövuotta oli tarvetta (21) pienempi. Tarpeeseen nähden pienemmän käytetyn työpanoksen raportoi neljä AVIa: Pohjois-Suomi, Itä-Suomi, Länsi- ja Sisä- Suomi ja Etelä-Suomi. Raportista puuttuivat Ahvenanmaan tiedot. Kunnan valvontaeläinlääkärien virkoja oli marraskuussa 2012 perustettu 53. Näistä oli täytetty 45 ja täyttämättä jäi kahdeksan virkaa. 17
18 7. MUUTOKSET SEURAAVIEN VUOSIEN VALVONTAAN Valvonnan vaikuttavuuden varmistamiseksi tullaan eläinsuojeluvalvonnan riskiperusteisuuden kehittämistä jatkamaan ja syventämään. Tämä tulee tehostamaan samalla myös alueellisten ja paikallisten eläinsuojeluviranomaisten resurssien käyttöä ja voimavarojen tarkoituksenmukaista suuntaamista. Lopetusasetuksen toimeenpano on seuraavan vuoden eläinsuojeluvalvonnan painopisteenä, jollaisena edelleen säilyy myös korjaavien toimenpiteiden riittävyyden ja tehokkuuden varmistaminen dokumentoidusti. Tätä toteutetaan etenkin uudistamalla eläinten terveyden ja hyvinvoinnin valvontatietojärjestelmä (Elite) ja laajentamalla järjestelmä myös kunnaneläinlääkärien käyttöön. Tulevassa Elvi-järjestelmässä on laajemman käyttäjäjoukon lisäksi myös paljon uusia toiminnallisuuksia. Esimerkiksi teurastamoiden valvontatietojen tallentaminen järjestelmään sekä nykyistä monipuolisemmat raportointitoiminnot mahdollistavat muun muassa valvontatulosten analysoinnin ja valvonnan riskiperusteisuuden kehittämisen entistä tehokkaammin. Lisäksi uudistetut eläinsuojelutarkastuslomakkeet ja laadittava Eviran pakkokeino-ohje tulevat ohjaamaan nykyistä selkeämmin eläinsuojeluviranomaisten toimintaa. Evira osallistuu yhtenäistettyjen lihantarkastuskoodien käyttöönottoa sekä lihantarkastustilastojen ja lihantarkastuksen kuukausiilmoituksen hyödynnettävyyttä eläinten terveyden ja hyvinvoinnin edistämisestä koskevaan hankkeeseen. Valvontaeläinlääkäreille suunnattua syventävää virkaeläinlääkärikurssia, jonka yhtenä tavoitteena on parantaa virkaeläinlääkäreiden hallintomenettelyosaamista, jatketaan edelleen. Tarkastuseläinlääkäreitä ohjataan korjaavien toimenpiteiden tehokkaampaan käyttämiseen. Vuonna 2013 jatketaan Eviran toimesta virallisia aluehallintovirastojen eläinsuojeluvalvonnan auditointeja. Monivuotista eläinten hyvinvoinnin toimenpideohjelmaa jatketaan yhteistyössä sidosryhmien kanssa. 18